PSG บวก 4% ปักธงปี 65 “เทิร์นอะราวด์” โบรกเคาะ “ซื้อ” เป้า 2.06 บ.
PSG บวก 4% ปักธงปี 65 “เทิร์นอะราวด์” หลังไตรมาส 2-3 พลิกมีกำไรหลังทยอยรับรู้จากโครงการใหม่เข้ามาหนุน ฟากโบรกคาดกำไรปี 65 สูงเป็น 785 ล้านบาท แนะนำ “ซื้อ” ราคาพื้นฐาน 2.06 บาท
PSG บวก 4% ปักธงปี 65 “เทิร์นอะราวด์” หลังไตรมาส 2-3 พลิกมีกำไรหลังทยอยรับรู้จากโครงการใหม่เข้ามาหนุน ฟากโบรกคาดกำไรปี 65 สูงเป็น 785 ล้านบาท แนะนำ “ซื้อ” ราคาพื้นฐาน 2.06 บาท
29 ธ.ค. 2565

ผู้สื่อข่าวรายงานว่า วันนี้ (29 ธ.ค. 65) ราคาหุ้น บริษัท พีเอสจี คอร์ปอเรชั่น จำกัด (มหาชน) หรือ PSG ณ เวลา 10:26 น. อยู่ที่ระดับ 1.31 บาท บวก 0.05 บาท หรือ 3.97% สูงสุดที่ระดับ 1.34 บาท ต่ำสุดที่ระดับ 1.26 บาท ด้วยมูลค่าการซื้อขาย 94.08 ล้านบาท

โดยราคาหุ้น PSG ปรับตัวขึ้นต่อเนื่องนักลงทุนเข้าเก็งกำไรในส่วนผลการดำเนินงานว่าในปี 65 จะเป็นปีเทิร์นอะราวด์เต็มตัว เนื่องจากบริษัททยอยรับรู้โครงการต่างๆ เข้ามาอย่างต่อเนื่อง
สอกคบล้องบทวิเคราะห์บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุว่า ขณะนี้ได้แนะนำ “ซื้อ” หุ้น PSG กำหนดราคาพื้นฐาน 2.06 บาทต่อหุ้น โดยคาดว่ากำไรในปี 65-66 จะเร่งตัวดีขึ้นมาก ซึ่งได้ประมาณการกำไรปี 2565 สูงเป็น 785 ล้านบาท เมื่อเทียบกับปีก่อนที่มีผลขาดทุน 63 ล้านบาท และในปี 2566 กำไรจะทะยานเป็น 1,900 ล้านบาท
พร้อมกับยังตั้งสมมติฐานอัตรากำไรให้อยู่ในเกณฑ์ทรงตัวที่ 57% แต่คาดว่าอาจจะมีส่วนเพิ่ม (Upside Risk) ได้ เพราะมีโอกาสจะได้ประโยชน์จาก Economy of Scale ในช่วงที่มีการรับรู้รายได้มากในปี 2566 และปี 2567
ทั้งนี้ PSG มีโครงการใหญ่ในมือ นั่นคืองานก่อสร้างโครงการ XPPL Expansion Phase 1 (โรงไฟฟ้าถ่านหินเซกอง เฟส 1) เป็นงานขยายกำลังการผลิตถ่านหินจากขนาด 2.94 ล้านตัน เป็น 15 ล้านตัน ที่ สปป.ลาว โดยรับมาตั้งแต่ต้นปี 2565 ที่มูลค่า 264 ล้านเหรียญสหรัฐ หรือ 8,895 ล้านบาท ซึ่งระยะเวลาก่อสร้างทั้งหมด 32 เดือน
อย่างไรก็ตามทำให้ในปี 2565 พลิกเป็นกำไรทันที เมื่อรับรู้โครงการข้างตันนับตั้งแต่ไตรมาส 2/65 ทำให้บริษัทพลิกมีกำไรต่อเนื่องมาถึงไตรมาส 3/65 จึงปีนี้ทำให้เห็นการเทิร์นอะราวด์เต็มตัว
ทั้งนี้ ที่สำคัญก่อนหน้า  PSG และ Keppel Energy Pte Ltd (KE) ได้ลงนามบันทึกความเข้าใจ (MOU) เพื่อร่วมกันศึกษาความเป็นไปได้ในการส่งออกพลังงานหมุนเวียน (Renewable Energy) ที่ผลิตในสาธารณรัฐประชาธิปไตยประชาชนลาว (สปป.ลาว) จากโครงการโรงไฟฟ้าพลังงานน้ำ Pumped Storage Hydroelectric และโครงการโรงไฟฟ้าพลังงานแสงอาทิตย์ที่ผ่านการคัดเลือกไปยังสาธารณรัฐสิงคโปร์ ที่ได้มีการลงนามไปเมื่อวันที่ 25 ตุลาคม 2565 ที่ผ่านมา ซึ่ง KE เป็นบริษัทย่อยและถือหุ้นทั้งหมดโดย Keppel Infrastructure Holdings Pte Ltd ซึ่งเป็นบริษัทข้ามชาติระดับชั้นนำของสิงคโปร์ เป็นผู้จัดหาโซลูชั่นพัฒนาเมืองอย่างยังยืน
การดำเนินการดังกล่าวส่งผลให้เกิดการค้าขายไฟฟ้าข้ามพรมแดน ถือเป็นส่วนหนึ่งของความร่วมมือทวิภาคี ด้านพลังงาน ระหว่างสปป.ลาวและสาธารณรัฐสิงคโปร์ ทำให้ PSG กลายเป็นผู้มีสิทธิขาดแต่เพียงผู้เดียวในการเป็นผู้รวบรวมไฟฟ้าจากพลังงานหมุนเวียนในสปป.ลาว จำนวน 214 แห่ง เพื่อส่งไปยังสิงคโปร์และประเทศต่าง ๆ มีระยะเวลาศึกษา 24 เดือน รวมทั้งศึกษาเส้นทางสายส่งไฟฟ้าไปยังสิงคโปร์ด้วย